CELEX: 32021R0251
Language: et
Date: 2021-02-18 00:00:00
Title: Nõukogu määrus (ÜVJP) 2021/251, 18. veebruar 2021, millega muudetakse määrust (EÜ) nr 314/2004, milles käsitletakse piiravaid meetmeid seoses olukorraga Zimbabwes

19.2.2021   
               
               
                  ET
               
               
                  Euroopa Liidu Teataja
               
               
                  L 58/9
               
            
         NÕUKOGU MÄÄRUS (ÜVJP) 2021/251,
         18. veebruar 2021,
         millega muudetakse määrust (EÜ) nr 314/2004, milles käsitletakse piiravaid meetmeid seoses olukorraga Zimbabwes
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 215,
         võttes arvesse nõukogu 18. veebruari 2021. aasta otsust (ÜVJP) 2021/258, millega muudetakse otsust 2011/101/ÜVJP piiravate meetmete kohta seoses olukorraga Zimbabwes, (1)
         
         võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
         ning arvestades järgmist:
         
                     (1)
                  
                  
                     Seoses olukorraga Zimbabwes jõustatakse nõukogu määrusega (EÜ) nr 314/2004 (2) mitu nõukogu otsuses 2011/101/ÜVJP (3) sätestatud meedet, sealhulgas teatavate isikute ja üksuste rahaliste vahendite ja majandusressursside külmutamine.
                  
               
                     (2)
                  
                  
                     Nõukogu võttis 18. veebruaril 2021 vastu otsuse (ÜVJP) 2021/258, millega jäetakse üks isik välja otsuse 2011/101/ÜVJP I lisas esitatud selliste isikute ja üksuste loetelust, kelle suhtes kohaldatakse piiravaid meetmeid, ning muudetakse nimetatud otsuse II lisas esitatud loetelus oleva kahe isiku kandeid.
                  
               
                     (3)
                  
                  
                     Komisjoni rakendusmäärusega (EL) 2021/253 (4) muudeti 17. veebruaril 2021 vastavalt määruse (EÜ) nr 314/2004 III lisa. Kui isik jäetakse välja nende isikute ja üksuste loetelust, kelle suhtes kohaldatakse piiravaid meetmeid, tuleb see isik välja jätta ka määruse (EÜ) nr 314/2004 IV lisast, milles on esitatud selliste isikute ja üksuste loetelu, kelle suhtes peatatakse piiravate meetmete kohaldamine vastavalt kõnealuse määruse artikli 6 lõikele 4.
                  
               
                     (4)
                  
                  
                     Määruse (EÜ) nr 314/2004 IV lisa tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 314/2004 IV lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 18. veebruar 2021
            
               
                  Nõukogu nimel
               
               
                  eesistuja
               
               A. P. ZACARIAS
            
         
         
            (1)  Vt käesoleva Euroopa Liidu Teataja lk 51.
         
            (2)  Nõukogu 19. veebruari 2004. aasta määrus (EÜ) nr 314/2004, milles käsitletakse teatavaid piiravaid meetmeid Zimbabwe suhtes (ELT L 55, 24.2.2004, lk 1).
         
            (3)  Nõukogu 15. veebruari 2011. aasta otsus 2011/101/ÜVJP Zimbabwe vastu suunatud piiravate meetmete kohta (ELT L 42, 16.2.2011, lk 6).
         
            (4)  Vt käesoleva Euroopa Liidu Teataja lk 15.
      
      
         
            LISA
            Määruse (EÜ) nr 314/2004 IV lisast jäetakse välja järgmine kanne:
            
                        „4.
                     
                     
                        Shiri, Perence (teise nimega Bigboy) Samson Chikerema“.